Nem könnyű manapság szakembert találni, főleg nem hirtelen. Az asszisztencia szolgáltatás keretében azonban egy éjjel-nappal hívható telefonszámon keresztül segítséget kérhetsz, és a biztosító vállalja, hogy 24 órán belül megszervezi a vészelhárítást olyan esetekben, mint sürgős víz- és gázvezeték-szerelés, tetőfedés, üvegezés, villanyvezeték-szerelés, duguláselhárítás, zárszerelés, és ennek költségeit 50 ezer forintig vállalja. Vészhelyzeten kívül is segítenek szakembert találni.